**Ministru kabineta rīkojuma projekta**

**„Par Nacionālās identitātes, pilsoniskās sabiedrības un integrācijas politikas pamatnostādņu īstenošanas uzraudzības padomes sastāvu”**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts „ParNacionālās identitātes, pilsoniskās sabiedrības un integrācijas politikas pamatnostādņu īstenošanas uzraudzībaspadomes sastāvu” (turpmāk – Projekts) izstrādāts saskaņā ar Ministru kabineta 2012.gada 13.novembra noteikumu Nr.764 „Nacionālās identitātes, pilsoniskās sabiedrības un integrācijas politikas pamatnostādņu īstenošanas uzraudzības padomes nolikums” (turpmāk – MK noteikumi) 11.punktu. |
| 2. | Pašreizējā situācija un problēmas | MK noteikumu 5.punkts nosaka, ka Nacionālās identitātes, pilsoniskās sabiedrības un integrācijas politikas pamatnostādņu īstenošanas uzraudzībaspadomes (turpmāk – padome) sastāvā ietilpst padomes vadītājs un 24 padomes locekļi. Atbilstoši MK noteikumu 6.punktam padomes vadītājs ir kultūras ministrs.Saskaņā ar MK noteikumu 11.punktu padomes personālsastāvu pēc saskaņošanas ar attiecīgajām institūcijām ar rīkojumu apstiprina Ministru kabinets.Atbilstoši MK noteikumu 7.punktam pārstāvi darbam padomē ir deleģējuši: Ministru prezidenta birojs, Aizsardzības ministrija, Ārlietu ministrija, Finanšu ministrija, Iekšlietu ministrija, Izglītības un zinātnes ministrija, Labklājības ministrija, Satiksmes ministrija, Tieslietu ministrija, Vides aizsardzības un reģionālās attīstības ministrija, Valsts kanceleja, Sabiedrības integrācijas fonds, Nacionālā elektronisko plašsaziņas līdzekļu padome, Latvijas Brīvo arodbiedrību savienība, Latvijas Darba devēju konfederācija un Latvijas Pašvaldību savienība, kā arī padomē locekļa statusā iekļauts arī Kultūras ministrijas pārstāvis. Lai nodrošinātu MK noteikumu 5.19. un 5.20.apakšpunktā minēto pārstāvju izvirzīšanu darbam padomē, Kultūras ministrija MK noteikumu 8.punktā noteiktajā kārtībā organizēja konkursu „Par nevalstisko organizāciju, augstākās izglītības un pētniecības iestāžu pārstāvju atlasi darbam Nacionālās identitātes, pilsoniskās sabiedrības un integrācijas politikas pamatnostādņu īstenošanas uzraudzības padomē”.Nevalstisko organizāciju, augstākās izglītības un pētniecības iestāžu pārstāvju pieteikumu darbam „Nacionālās identitātes, pilsoniskās sabiedrības un integrācijas politikas pamatnostādņu īstenošanas uzraudzības padomē” atlases komisijas (turpmāk – Konkursa komisija) sastāvā tika iekļauti pārstāvji no Kultūras ministrijas, NVO un Ministru kabineta sadarbības memoranda padomes, Ministru prezidenta biroja un Pārresoru koordinācijas centra. Konkursa komisija, divas reizes pagarinot pieteikšanās termiņu pieteikumu iesniegšanai uz padomes locekļu vietām, četrās sēdēs izvērtēja vienpadsmit kvalificējušos pretendentu pieteikumus un darbam padomē atlasīja sešus MK noteikumu un konkursa nolikuma prasībām atbilstošus kandidātus (konkursa komisijas 2013.gada 5.jūnija lēmums).Padomes sastāvā netiek iekļauts Tiesībsarga biroja pārstāvis. Kultūras ministrija 11.02.2013. vēstulē Nr.3.3-3/480 aicināja visas MK noteikumos minētās institūcijas, t.sk. Tiesībsarga biroju, deleģēt savus pārstāvjus darbam padomē. Kultūras ministrija 30.04.2013. vēstulē Nr.3.3/3-1520 aicināja tieši Tiesībsarga biroju deleģēt pārstāvi darbam padomē. No Tiesībsarga biroja saņemtajās atbildēs tika vērsta uzmanība uz to, ka Tiesībsarga likumā iestādei ir noteikts neatkarīgas institūcijas statuss un tās funkcijas neparedz piedalīties Ministru kabineta veidotās padomēs, un informēja, ka Tiesībsarga birojs pārstāvi darbam padomē nedeleģēs.Ievērojot minēto, lai varētu nodrošināt MK noteikumu 11.punkta izpildi un virzīt Projektu izskatīšanai Ministru kabinetā, Kultūras ministrija ir sagatavojusi un vienlaikus ar Projektu virza izskatīšanai Ministru kabineta noteikumu projektu „Grozījumi Ministru kabineta 2012.gada 13.novembra noteikumos Nr.764 „Nacionālās identitātes, pilsoniskās sabiedrības un integrācijas politikas pamatnostādņu īstenošanas uzraudzības padomes nolikums””, kas paredz mainīt padomes locekļu skaitu un svītrot no deleģējošo institūciju saraksta Tiesībsarga biroju. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekts paredz noteikt padomes sastāvu.Projekts paredz iekļaut padomes sastāvā, atbilstoši MK noteikumu 5.punktam deleģētos pārstāvjus: S.Ēlerti (Ministru prezidenta birojs), K.Galkinu (Aizsardzības ministrija), D.Treiju-Masī (Ārlietu ministrija), A.Birumu (Finanšu ministrija), J.Nikoļenko (Iekšlietu ministrija), E.Papuli (Izglītības un zinātnes ministrija), S.Vēveri (Kultūras ministrija), D.Jakaiti (Labklājības ministrija), I.Rozenšteini (Satiksmes ministrija), M.Baltiņu (Tieslietu ministrija), T.Ķikustu (Vides aizsardzības un reģionālās attīstības ministrija), M.Lāci (Valsts kanceleja), A.Baueri (Sabiedrības integrācijas fonds), A.Dimantu (Nacionālā elektronisko plašsaziņas līdzekļu padome), L.Marcinkeviču (Latvijas Brīvo arodbiedrību savienība), A.Līci (Latvijas Darba devēju konfederācija), O.Kokāni ( Latvijas Pašvaldību savienība), D.Akuli (biedrība „Sabiedriskās politikas centrs PROVIDUS”), M.Kaprānu (Latvijas Universitāte), J.Kukaini (Pasaules brīvo latviešu apvienība), A.Misāni (Latvijas Universitātes Sociālo zinātņu fakultātes Sociālās politikas pētījumu institūts), A.Vilku (biedrība „Laiks kultūrai”).Padomes sastāvā netiek iekļauts Tiesībsarga biroja pārstāvis. |
| 5. | Projekta izstrādē iesaistītās institūcijas | Kultūras ministrija.  |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo Projekts regulē publiskās pārvaldes tiesiskās attiecības, lai veicinātu institūciju sadarbību un lēmumu pieņemšanu. |
| 7. | Cita informācija | Nav. |

*Anotācijas II, III, V un VI sadaļa – projekts šīs jomas neskar.*

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Projekts skatāms vienlaicīgi ar Kultūras ministrijas izstrādāto Ministru kabineta noteikumu projektu „Grozījumi Ministru kabineta 2012.gada 13.novembra noteikumos Nr.764 „Nacionālās identitātes, pilsoniskās sabiedrības un integrācijas politikas pamatnostādņu īstenošanas uzraudzības padomes nolikums””. |
| 2. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Ministru prezidenta birojs, Aizsardzības ministrija, Ārlietu ministrija, Finanšu ministrija, Iekšlietu ministrija, Izglītības un zinātnes ministrija, Kultūras ministrija, Labklājības ministrija, Satiksmes ministrija, Tieslietu ministrija, Vides aizsardzības un reģionālās attīstības ministrija, Valsts kanceleja, Sabiedrības integrācijas fonds, Nacionālā elektronisko plašsaziņas līdzekļu padome, Latvijas Brīvo arodbiedrību savienība, Latvijas Darba devēju konfederācija, Latvijas Pašvaldību savienība, Latvijas Universitāte, biedrība „Sabiedriskās politikas centrs PROVIDUS”, Latvijas Universitātes Sociālo zinātņu fakultātes Sociālo un politisko pētījumu institūts, Pasaules brīvo latviešu apvienība, biedrība „Latvijas Pilsoniskā alianse” un biedrība „Laiks kultūrai”. |
| 2. | Projekta izpildes ietekme uz pārvaldes funkcijām  | Projekta izpildei piesaistīto institūciju funkcijas un uzdevumi netiek paplašināti vai sašaurināti. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Saistībā ar Projekta izpildi nav nepieciešams veidot jaunas institūcijas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Saistībā ar Projekta izpildi nav plānots likvidēt esošas institūcijas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Saistībā ar Projekta izpildi nav plānots reorganizēt esošu institūciju vai apvienot esošās institūcijas. |
| 6. | Cita informācija | Nav. |

Kultūras ministres vietā –

veselības ministre I.Circene

Vīza: Valsts sekretāra p.i. U.Lielpēters

16.07.2013 18:05

899

Gunta Robežniece

Tālr. 67330325

Gunta.Robezniece@km.gov.lv